CELEX: 32021D0813
Language: ro
Date: 2021-05-20 00:00:00
Title: Decizia (PESC) 2021/813 a Consiliului din 20 mai 2021 de modificare a Deciziei 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina)

21.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 180/149
               
            
         DECIZIA (PESC) 2021/813 A CONSILIULUI
         din 20 mai 2021
         de modificare a Deciziei 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 22 iulie 2014, Consiliul a adoptat Decizia 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (1).
                  
               
                     (2)
                  
                  
                     La 13 mai 2019, Consiliul a adoptat Decizia (PESC) 2019/761 (2), care a prelungit mandatul EUAM Ucraina până la 31 mai 2021.
                  
               
                     (3)
                  
                  
                     În contextul unei reexaminări din perspectivă strategică a EUAM Ucraina, Comitetul politic și de securitate a convenit ca mandatul EUAM Ucraina să fie prelungit până la 31 mai 2024 și ca, după doi ani, să fie efectuată o evaluare strategică axată pe evoluția în dimensiunea politică.
                  
               
                     (4)
                  
                  
                     Prin urmare, Decizia 2014/486/PESC ar trebui să fie prelungită până la 31 mai 2024.
                  
               
                     (5)
                  
                  
                     EUAM Ucraina se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Decizia 2014/486/PESC se modifică după cum urmează:
            
                        1.
                     
                     
                        La articolul 14 alineatul (1) se adaugă următorul paragraf:
                        „Valoarea de referință financiară destinată acoperirii cheltuielilor aferente EUAM Ucraina în perioada 1 iunie 2021-31 mai 2024 este de 88 500 000 EUR.”
                     
                  
                        2.
                     
                     
                        Articolul 18 se înlocuiește cu următorul text:
                        
                           „Articolul 18
                           Reexaminarea din perspectivă strategică
                           După 31 mai 2023 se va efectua o evaluare strategică a EUAM Ucraina axată pe evoluția în dimensiunea politică.”
                        
                     
                  
                        3.
                     
                     
                        La articolul 19, al doilea alineat se înlocuiește cu următorul text:
                        „Se aplică până la 31 mai 2024.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 20 mai 2021.
            
               
                  Pentru Consiliu
               
               
                  Președintele
               
               A. SANTOS SILVA
            
         
         
            (1)  JO L 217, 23.7.2014, p. 42.
         
            (2)  Decizia (PESC) 2019/761 a Consiliului din 13 mai 2019 de modificare a Deciziei 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (JO L 125, 14.5.2019, p. 16).